***Óravázlat***

A pedagógus neve: Ferenczi Roland

Osztály: 8. b

Tantárgy: Magyar nyelv

Témakör: A szóalkotás

Az óra témája: Az összetett szavak

Óra típusa: Új ismereteket feldolgozó óra

Az óra cél- és feladatrendszere: kommunikációs készség, olvasási készség, helyesírás fejlesztése, véleményformálás, mások véleményének meghallgatása, szociális és állampolgári kompetencia fejlesztése, a szóösszetétel fogalmának megismerése, elmélyítése.

Az óra didaktikai feladatai:

* **Nevelési**: *Mások véleményének meghallgatása, saját gondolatok kinyilvánítása.*
* **Oktatási/didaktikai**: *A szóalkotás módjai közül, a szóösszetétel megismerése, az alárendelés fajtáinak felelevenítése, az alárendelő szóösszetételek megismerése, helyesírásuk és felismerésük.*
* **Pedagógiai/pszichológiai**: *motiválás, differenciálás és individualizálás, problémafelvetés és problémaszituáció megteremtésének módszerei*

Tantárgyi kapcsolatok: földrajz, magyar irodalom, honismeret, történelem

Felhasznált források: (TK. Széplaki Erzsébet: Nyelvtan és 8. évfolyam, Szitakötő c. folyóirat 2017/ 4 sz.)

Dátum: 2018. 01. 26.

Tanórát megelőző tevékenységek: Felkészülés a tanórára. A tanulói laptopok feltöltése, előkészítése, a folyóiratok kiosztása.

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő-keret** | **Tartalom, tanulói tevékenység** | **A pedagógus tevékenysége** | **Célok, feladatok** | **Módszerek** | **Tanulói munkaformák** | **Eszközök** | **Megjegyzések** |
| 2 perc | **Szervezés, előkészítés**: a hetes jelentése, a napló beírása | A napló beírása |  |  |  |  |  |
| 5 perc | Az összetett szavak fogalmának bevezetése, az eddig tanult ismeretek felidézése. A fogalom leírása a füzetbe. | Tanári kérdésekkel segítve felidézni a tanulók ismereteit. | A tanult ismeretek felidézése, felmérése. | Tanári kérdések. | Frontális munka. | Tankönyv,füzet. |  |
| 15 perc | **Új ismeret feldolgozása**:A Szitakötő című folyóirat 2017/4 téli számának 20. oldalán Madárkoncert c. szöveg feldolgozása. A feladat, hogy olvassák el a szöveget és párokba rendeződve keressék meg a benne található összes összetett szót. Készítsenek feladványt a társuknak. Mindig a szavak előtagját megadva írjanak más utótaggal szavakat. | A feladat megfogalmazása. Folyamatos ellenőrzés. Tanári magyarázat. Szöveg felolvasása, ha szükséges. | Az összetett szavak felismerése.Az összetétel, mint szóalkotási mód gyakorlása.  | Önálló gondolkodás. Ismeretek felidézése. Megbeszélés. | Egyéni munka.Páros munka. | Szitakötő folyóirat. |  |
| 10 perc | A tanulói laptopok segítségével az interneten folytassák az összetett szavak gyűjtését, szó előtaggal, majd kapcsolódhatunk a Szitakötő 30. oldalán levő Szótenger c. íráshoz. | A feladat elérésének megmutatása. A feladat megfogalmazása. | A közös előtagú összetett szavak megismerése, a szókincs bővítése. A hatékony önálló tanulás erősítése. | Az IKT eszközök használata. | Egyéni, illetve páros munka. | Tanulói laptopok.Füzet. |  |
| 5 perc | Szólások, közmondások gyűjtése a füzetbe. Szerepeljen benne a szó. Lehet versenyt is kialakítani. | A feladat megfogalmazása. | A szókincs bővítése. A hatékony önálló tanulás erősítése. Az önálló ismeretszerzés, tájékozódás | Az IKT eszközök használata. | Egyéni, illetve páros munka. | Tanulói laptopok.Füzet. |  |
| 5 perc | A feladat ellenőrzése. Felolvashatják a győztesek a közmondásokat, valamint a többiek kiegészíthetik azokkal, amik nem hangoztak el. | Ellenőrzés, jutalmazás. | Önellenőrzés. | Az IKT eszközök használata. | Egyéni munka.Frontális munka. |  |  |
| 3 perc | A tanóra lezárása: Összefoglalás, megbeszélés, hogy miért is volt hasznos számukra a mai óra. | Irányított kérdésekkel felidézni az órán elhangzottakat. | Összefoglalás. Saját véleményformálás. | Tanári kérdések. | Frontális munka. | . |  |

**Vázlat a füzetben:**

A szóösszetétel

A szóösszetétel a szóalkotásnak az a módja, amely során két vagy több szót egyetlen új jelentést hordozó szóvá illesztünk össze.

Az összetétel két részből áll: ELŐTAG + UTÓTAG

Az előtag és az utótag közti viszony lehet alá- illetve mellérendelő.